JohanHeinsen/ENO huggingface dataset:
Viborger Samler, 1838-06-12
66 Aargang. No. 76. Kongelig allernaadigst alene privilegerede Viborg. Samler. Forsendes med Brevposten i Danmark og Hertugdømmene. Tirsdagen den 12 Juni 1838. Redigeret af E. Nerenst, trykt og forlagt af N. P. Dons.
Viborger Samler, 1838-06-12
Udenlandske Efterretninger. Frankrig. Den franske Regjerings Forslag om Anlæg af Canaler fra Vitry til Strasburg og fra Toulouse til Bordeaux ere antagne af de Deputeredes Kammer, hvorimod Anlægget af en tredie Canal gjennem Departementet des Landes forkastedes. –J Mødet den 1ste Juni bevilgede samme Kammer Hertuginden af Lipona (den forrige Dronning af Neapel) en aarlig Pension af 100,000 Francs. - Kammeret har endvidere bevilget 200,000 Fr. til Julihøitidelighederne, men afviist et Amendement at opføre denne Sum engang for alle som en aarlig Udgift paa Budgettet. - Pairskammeret har med 96 mod 4 Stemmer voteret en Supplementarcredit af 600,000 Fr. for Kronningsambassaderne til London og Mailand. Jernbanecommitteerne fortsætte uafbrudt deres Arbeider. - Kongen har ratificeret den med Hayti afsluttede Tractat. – Ministeriet har i Pairskammeret, andraget paa Forkastelse af de Deputeredes Amendements til Lovforslaget om Armeens Generalstab. Ved disse Amendements var især tilsigtet, at sætte en Skranke for Hoffets Jndflydelse og for Nepotismen ved Ansættelser og Befordringer, og at sikkre Over Officierernes Embeds- og sinancelle Stilling mod administrativ Vilkaarlighed. – Le Temps mener, at det belgiske Spørgsmaal vil blive fredelig afgjort. Et stort Tab truer Frankrig, idet Marschal Vallees Sygdom har taget en betænkelig Vending. Jøvrigt meldes fra Algier, at General Negriers Colonne var den 8de f. M. vendt tilbage til Constantine, og at den forberedte sig til et nyt Tog mod endeel sammenrottede Arabere, som Achmed Be rimeligviis har samlet om sig til Beskyttelse mod Abdel Kader. Dennes krigerske Tog mod Stammerne i Beiliket Constantine synes intet væsentligt Resultat at have havt; han vedbliver at vise et fredeligt Sindelag; men fra Oran høres dog til samme Tid Klager over nyere Krænkelser af Tractaten til Tafna. – Man troer, at Huber og Consorter ville blive benaadede i Anledning af Julifesten.
Viborger Samler, 1838-06-12
Spanien. Jfølge Constitutionel skal Baron delos-Valles atter af Don Carlos være afsendt tilde nordlige Hoffer, for paa det Jndstændigste at anraabe deres Bistand. Fra Bayonne skrives under 28de Mai, at Uenigheden blandt Carlisterne vedvarer. For at stille de navarresiske og baskiske Tropper og disse Provindsers Jndvaanere tilfreds, har Don Carlos seet sig nødsaget til at udstede et Decret, der kalder alle Castilianerne og andre Fremmede under Fanerne. Vægre de sig med at møde, da ville de ingen Rationer længere erholde, og desuagtet ville de ikke kunne blive, da, Hadet udtaler sig altfor lydeligt mod dem. Samme Dag var til Bayonne, indløben den Efterretning, at de i Aspeitia og Afcoitia indqvarterede carlistiske Compagnier havde opløst sig. Ja selv Don Carlos's Navn forbandedes der. Til samme Tid have 2 a 300 carlistiske Deserteurer samlet sig i S. Sebastian og Passages under Lord John Hans Beskyttelse, og, støttet paa samme Beskyttelse vedbliver Munagorri sine Machinationer. Prætendenten befinder sig i Estella, efter sine Tilhængeres Paastand, for at holde Revne deri nogle Dage, men rimeligviis fordi de i Biscaia og Gripuzcon udbrudte Uroligheder have fuldkastet hans første Planer. Hans Stilling er critisk, og selv i Aragonien torde han neppe udrette Noget, da et overlegent Cavallerie staaer imod ham. Urra, der bevirkede den anden navarresiske Bataillons Opstand, er skudt paa Don Carlos's Befaling. Fra Bayonne skrives under 30te f. M. at den samme Skjebne venter Zariatequi; efter Forlydende har den store Krigsret dømt ham og Elio fra Livet formedelst Majestætsforbrydelse; ved Efterretningen herom skulle en Bataillon og to Escadroner fra Navarra have gjort Oprør og sat sig i Marsch mod Estella. De 7 carlistiske Batailloner, der vare gaaede over Arga, ere vendte tilbage efterat de havde inddrevet Levnetsmidler og ødelagt Landet. Breve fra Estella af 26de melde, at Espartero atter nærmer sig denne Stad, som, man troer, han agter at angribe. J Bayonne betragter man det forestaaende Feldttog som afgjørende for Don Carles, der, hvis Cabrera bliver slaaet i Arragonien, og Cantavicia og Morella blive tagne, hvilket ved den derværende Armees Forstærkning er sandsynligt, torde blive nødsaget til at flygte ind paa fransk Grund, da der hverken i Navarra, Biscaia eller Catalonien, ved den der herskende Aand, vilde findes et sikkert Tilflugtsted for ham. – Der tales om General Alavas Afsendelse til London. J begge Kamre confereerte man om Concessioner til de baskiske Provindser, for at drage Nytte af de der udbrudte Opstande. Grev Ofallahar aflagt Hr. de Fezenzac et officielt Besøg. General Latre vil snart igjen kunne overtage Krigsministeriet. Carlistchefen Balmaseda har overrumplet og sprængt Oberst Mayolas, af 800 M. Jnfanterie og 20 Ryttere bestaaende, Division, i et Øieblik da Chefen og hans Officierer sadde ved Punschglasset.
Viborger Samler, 1838-06-12
Storbrittanien og Jrland. Peels første Amendment til den irske Municipalbill, der gik ud paa at fastsætte Census for de Stemmeberettigede til 10 istedetfor de i Lord Russells Forslag ansatte 5 L. blev forkastet af Underhuset med 137 mod 111 Stemmer. – Ved Kilkenny i Jrland fandt nyligen Forsamling Sted af over 150,000 Mennesker fra Grevskaberne Waterford, Wexford, Tipperari osv. Sted, hvori man eenstemmigen fattede den Bestutning, hellere at underkaste sig alle Savn end at vedblive med at betale Tienderne.
Viborger Samler, 1838-06-12
Portugal. Det engelske Dampskib "Braganza har overbragt Efterretninger herfra af 30te Mai.
Viborger Samler, 1838-06-12
J Sønden har Miguelistchefen Remechid tilkjæmpet, sig Fordeele over Regjeringstropperne; man havde endog i Lissabon det Rygte, hvis Paalidelighed dog betvivledes, at Dom Miguel var landet i Algarve.
Viborger Samler, 1838-06-12
Lord Howard de Walden har ikke kunnet formaae den portugisiske Regjering til at undertegne Slavetractaten.
Viborger Samler, 1838-06-12
Blandet. Den af begge de hannoverske Kamre nedsatte Commission har prøvet Statsgrundloven, og denne vil ved Kamrenes Sammenkomst efter Ferien blive det andet Kammer forelagt. – Drusernes Fyrste, Emir Beschir, Jbrahims Allierede, har lykkelig undertrykt en i Bjergene mod ham udbrudt Opstand.
Viborger Samler, 1838-06-12
Kong Leopold skal have tilstillet Frankrig og England en Note, hvori han erklærer sig imod Tractaten af 15de Nov, fordi det, som var muligt i 1831, er blevet umuligt i 1838. Den preussiske Garnison i Luxemburg har atter krænket det belgiske Gebeet ved med Vaabenmagt at lade borttage de belgiske Faner i Landsbyerne Niederanviert og Hostert. – Ved et Decret af 16de Mai har Hertugen af Neapel skjænket de for politiske Forseelser i Sicilien tiltalte Jndivider Amnestie, uden at denne dog skal komme Hovedmændene for de ifjor paa benævnte Ø udøvede Rædselsgierninger tilgode. – Et enkelt Pesttilfælde har yttret sig i Galata; de fornødne Foranstaltninger herimod ere trufne, og man smigrer sig i Constantinopel med, iaar at blive fri for denne Smitsot.
Viborger Samler, 1838-06-12
Jndenlandske Efterretninger. Ved Rescript af 26de Mai sidstleden har Hs. Majestæt nu bestemt, at Assessor Tidemand skal føres til Bornholm, og at Amtmanden skal anvise ham Ophold paa et passende Sted, dog saaledes at han undergives Politiets specielle Opsyn, ligesom det skal tilkjendegives ham, at han vil blive henført enten til St. Hans Hospital eller til Christianso, hvis han uden foregaaende Tilladelse forlader sit Opholdsted eller paa nogensomhelst Maade, giver Anledning til, at en strengere Anvendelse af Høiesteretsdommen bliver fornøden. Af særdeles Naade har Hs. Majestæt ladet ham beholde den Understøttelse, der hidtil har været ham tillagt. – Assessor Tidemand er, som vi have hørt, den 6te De afgaaet til sit Bestemmelsessted, efter i Løbet af forrige Uge at have indgivet en Ansøgning om, at Dommen i det hele maatte eftergives ham, og han forblive her i Byen, et Andragende, der, som vi tør formode, er blevet upaaagtet. (Kbhp.) Af de mod dette Blads Redacteur for Høiesteret. indankede Sager for formeentlig Overtrædelse af
Viborger Samler, 1838-06-12
Trykkefrihedslovgivningen, er den, der er bleven anlagt paa Grund af en, i Kbhposten Nr. 346 f. A. indført Sang, benævnet "politisk Rundsang, og som for denne Ret er bleven behandlet skrivtligt (af Justitsr. Salicath som Actor og Auditeur Lieben. berg som Defensor), idag (Fredagen den 8de Juni) optagen til Rettens Paadømmelse, og vil saaledes formeentligen snart kunne ventes paakiendt. (Kbhp.)
Viborger Samler, 1838-06-12
Dagens nye Redacteur, Jslænderen Hr. Th. Gudm. Repp, der i flere Aar har været Bibliothekar i Edinburgh, har udstædt en Adresse til Publikum, hvori han lover gode Varer og hurtig Expedition. Ved at omtale Trykkefriheden, siger han: "den er den Luft vi indaande. Naar man berøver os den, saa døe vil sige de engelske Journalister, og vist med megen Føie. Den offentlige Presse kan ikke besidde noget sandt Liv, men kun et Skinliv uden Trykkefrihed. Denne Grundsandhed har Dagens nærværende Redacteur i mange Aar erkjendt, og han vil vedblive at erkjende den til sit sidste Øieblik. Procurator Buntzen er af Cancelliet beordret til at sagsøge Redacteur Rosenhoff for Nr. 33 og 26. af "Den Frisindede for hvilket sidste Nr. han eengang er sagsøgt og frifunden. Da der i Sagen vil fremkomme formelle Jndsigelser, hvori kun den egentlige Jurist er bevandret, har Hr. Rosenhoff, som først havde bestemt, selv at fore sin Sag, engageret Hr. Auditeur Liebenberg dertil.
Viborger Samler, 1838-06-12
Efter Forlydende skal Hr. Bournonville allernaadigst have søgt sin Afsked fra det kgl. Theater, og ligeledes vil man paastaae, at Jfr. Grahn i samme Hensigt skal have gjort de fornødne Skridt. Til den for Lærerne ved de lærde Skoler anordnede Embedsexamen har i dette Foraar indstillet sig tvende Candidater, af hvilke den ene tilkjendtes Characteren Laudabilis, den anden Characteren Haud illandabilis.
Viborger Samler, 1838-06-12
Den 8de Juni har Hosekræmmersvend Lars Peter Krogh, der har handlet undet Navnet H. L. Cohen, opgivet sit Bo til Skiftebehandling.
Viborger Samler, 1838-06-12
Fra Hr. Hof-Viinhandler Waagepetersens Udsalg i store Strandstræde i Kjøbenhavn faldbydes mousserende Liqueur, der anbefales som en meget forfriskende Sommer=Drik, der forener en mild Lemonades kjølende Egenskaber med de oplivende, som Champagneviin har tilfælleds med Sodavand og deslige. Bouteillen koster 2 Mk. a 2 Mk. 8 s., med Flaske. "Som endnu et Beviis paa, at det er usandt hvad man har fortalt om Kolonien Tamaulipas's Ødelæggelse, Baron Rachnitzs Mord a. tjener det, at vi have faaet Brev fra Agent Wilder, en bekjendt dansk Mand, som boer der, og som var her hjemme i Fjor, men reiste tilbage med et Skib, som havde de foromtalte Udvandrede fra Aarhuus ombord. Hans Brev er dateret fra Kolonien den 12te Marts 1838. og lyder saaledes: Ved Ankomst hertil fandt jeg Colonien i største Flor. Jde faa Aar jeg har været borte, er her foregaaet store Forandringer. Der hvor man ikke saae Andet end Græsmarker, og Skov, sees nu store Huse, rige Kornmarker, og glade Mennesker, der leve i Samqvem som een eneste Familie. Vore Landsmænd fra Aarhuus, hvis Penge vare slune, da de kom til Neworleans, og som ikke have synderlig Lyst til Agerbruget, have næsten Alle taget Arbeide der, i forskjellige Fag, som betales godt. Vor Colonie er, som meldt, i stærk Tilvæxt, og næsten 3/4 befolket. Endnu er her skjønne Pladser at erholde, og just saaledes som de ønskes, ved en seilbar Flod, med Skove og Enge, og disse ere udsøgte til mine Landsmænd fra Jylland, hvis Ankomst jeg med Glæde seer imøde, og til hvis Modtagelse jeg, saasnart jeg i Forveien underrettes om deres Afreise, skal paa Landingspladsen Mallamorck træffe de bedste Anstalter til deres og Medreisendes Modtagelse. Anbefalende Dem Gud, samt lever lykkelige Hans Wilder. og vel indtil vi sees.
Viborger Samler, 1838-06-12
Man vil heraf see, at hvad der har været fortalt om Koloniens Ødelæggelse, har været løse Rygter og ugrundet Frygt, og at den tvertimod blomstrer og florerer i saadan Grad, at man maatte ønske man var der jo før jo heller. Vi vente nu vort tilkjøbte Skib med hver Dag at indtræffe hertil, og Reisen er bestemt herfra først i August.
Viborger Samler, 1838-06-12
J Fortsættelsen af Provindsialstændernes Møde den 29de Mai besluttedes at nedsætte en Committee af tre Medlemmer, til at tage under Overveielse Udkastet til en Anordning angaaende Behandlingen af en bortebleven Persons Formue, og valgtes hertil Justitsraad Holm, Overretsprocurator Møller og Justitsraad Fleischer. Dernæst forelagde Commissarius et Udkast til en Placat, angaaende en forandret Bestemmelse i Lovgivningen om Alimentationsbidrag til nægte Børn. Til at afgive Betænkning over dette Lovudkast nedsattes en Committee af tre Medlemmer; Kammerraad Christensen, Stiftsprovst Hald og Assessor With. Herpaa oplyste Commissarius i et Foredrag ang. Forandringen af Dommer kornet til en fast Pengeydelse, Grundene, hvorfor Hs. Maj. ikke har fundet sig bevæget til desangaaende at forelægge Stænderne et Lovudkast. Endvidere forelagde Commissarius et Udkast til en Forordning for Kongeriget Danmark, ang. det offentlige Kasse- og Regnskabsvæsen i Almindelighed. Fremdeles forelagde Commissarius et Udkast til en Forordning for Kongeriget Danmark, indeholdende adskillige Bestemmelser ang. Amtstue-Oppebørseler og de Oppebørseler i Kjøbstæderne, der ere af samme Slags som de der paa Landet vedkomme Amtstuerne m.v. Endvidere forelagde Commissarius i dette Møde en Extract af Udkastanordningen angaaende det under det danske Cancellie henhørende Kasse- og Regnskabsvæsen, med Undtagelse af det, som angaaer Brandforsikkringen, men med Tilføining af den Rigtighed, der for adskillige med Retspleien og Skiftevæsenet forbundne Jndtægter bliver at aflægge til Rentekammeret. Endeligen forelagde Commissarius endnu en Extact af en Udkastforordning for Kongeriget Danmark, angaaende det under det kgl. General-Toldkammer og Commerce-Collegium henhørende Kasse- og Regnskabsvæsen. Forsamlingen besluttede at lade de sidstnævnte fire Lovudkast prøve af een og samme, af fem Medlemmer bestaaende Committee, hvortil valgtes Statsraad Brinck-Seidelin, Kammerraad Aagaard, Justitsraad Estrup, Stiftamtmand Rosenørn og Procurator Petersen.
Viborger Samler, 1838-06-12
Alle de kongelige Lovudkast ere af Commissarius, ledsagede med en udførlig Motivering. J samme Møde overleverede Præsidenten den kongelige Commissarius den i forrige Møde besluttede Takadresse med Anmodning om at bringe Hs. Majestæt samme tilhænde. – J Modet den 30te Mai forelagde Commissarius et Udkast til en Placat, indeholdende nærmere Bestemmelser ang. nogle Appellen i criminelle Sager vedkommende Puncter m.m. og motiverede samme. Til at overveie dette Udkast nedsattes en Committee, bestaaende af tre Medlemmer, hvortil valgtes Procurator Westerbye, Procurator Seidelin og Procurator Ostenfeldt. Dernæst forelagde Commissarius et Udkast til en Placat, indeholdende nærmere Bestemmelser ang. Forbud imod Reisepassers Udstedelse. En Committee af tre Medlemmer nedsattes, bestaaende af Justitsraad Fleischer, Kammerraad Christensen og Auditeur Roulund. Fremdeles forelagdes et Udkast til en Placat, ang. Forbedring i Landsbyskolelærernes Kaar i Danmark, til hvis Drøftelse en Committee af fem Medlemmer nedsattes, bestaaende af Biskop Ollgaard, Stiftsprovst Hald, Forligelsescommissair Kolbye, Ole Kirk og Overkrigscommissair Christensen. Endvidere forelagdes et Udkast til en Anordning, betræffende nogle Modificationer i den nu bestaaende Lovgivning om Hævd.
Viborger Samler, 1838-06-12
Ledige Embeder. Randlev og Bjerager Sognekald i Aarhuus Stift, 350 Rd.
Viborger Samler, 1838-06-12
Jfølge allerhøieste Reskript af 8de Novbr. 1822 hviler paa Embedet en Pension til den forrige, da entledigede, Sognepræst N. Blicher, af 20 Tdr. Rug og 50 Tdr. Byg, som betales efter hvert Aars Capitelstaxt. Skovfogedtjenesten. ved Brüggerholz i Bordesholm Amt.
Viborger Samler, 1838-06-12
Befordringer og Afgang. Under det danske Cancellie: Den 15de Mai er surnummerair Assessor i Lands-Overretten samt Hof- og Stadsretten i Kjøbenhavn, Baron F. C. Holsten, beskikket til virkelig Assessor, og Auditeur ved Kongens eget Regiment, Overauditeur C. A. Flensborg, til surnummerair Assessor i bemeldte Ret.
Viborger Samler, 1838-06-12
Under Rentekammeret: Den 15de Mai er C. G. C. Harmsen beskikket til Skovrider ved Silkeborg Skove i Jylland.
Viborger Samler, 1838-06-12
Under General-Toldkammer- og CommerceCollegiet: Den 3die April er surnummerair Kæmmereer, Justitsraad P. C. F. Bugge, til virkelig Kæmmereer ved Oresunds Toldkammer. Den 1ste Mai, characteriseret Premierlieutenant F. L. Troiel til Told- og Consumtions-Jnspecteur i Lemvig. Den 13de Mai er Told- og Consumtions Overbetjent i Aalborg, Capitain H. D. Hoffmann, i Naade, og med Pension entlediget fra bemeldte hans Embede.
Viborger Samler, 1838-06-12
Kjøbenhavns Børs-Cours, den 8de Junii. Hamborg 2 M. – a vista 200 1/2. Species 202. Obligationer (uden Renter) 92. Nationalbank-Obligationer (af Laanet den 4de Februar 1820) 101 1/2 a 102 Rbd. r. S. Disconto 4 pCent.
Viborger Samler, 1838-06-12
Reisende med Dampskibet Dania. Fra Aarhuus til Kallundborg: Sukkerraffinadeur Fabricius, Secretair Fabricius, Fuldm. Mourier, Pastor Müller med Kone og 3 Børn, Madame Jacobsen, Jfr. C. Liisberg, Pastor Jungersen med Kone, Værtshuusholder L. Koch, Pastor Carlsen, Tobakspindermester Petersen. Med Paquetten Prindsesse Caroline fra Kbhvn. Madame Plænger med 2 Børn og Jomfru, Exam. juris F. Zimmermann, Frøken R. Bentzen, Madame Rasmussen, med Jfr. Datter, Maskinbygger Schou, Typograph Konnerup, Snedker A. Rasmussens Kone.
Viborger Samler, 1838-06-12
AVERTISSEMENTS.
Viborger Samler, 1838-06-12
Skuespil i Viborg. Torsdagen den 14de Juni opføres: Friedli fra Haslidalen, eller: Søfterlig Kjerlighed, Schweitzer Skuespil i 3 Acter af Bang. – Derefter: Tutatu, et dramatisk-chinesisk Gallimathias i 1 Act med Sange og Chor efter Angely af Werligh.
Viborger Samler, 1838-06-12
Søndagen den 17de Juni opføres: Sverigen og Sangerinden, nyt Lystspil i 4 Acter ved Sørensen. A. Werligh.
Viborger Samler, 1838-06-12
Bekjendtgjørelse. Ved allerhøieste Rescript af 2den i denne Maaned, er det allernaadigst bevilget, at det i Nibe Kjøbstad i hvert Aars November Maaned afholdende Marked, der hidtil har været et Krammarked, maae forandres til i Fremtiden at være et Qvægmarked alene; hvilket herved bringes til offentlig Kundskab med Tilføiende, at denne Forandring vil tage sin Begyndelse med det den 2den November indeværende Aar afholdende Marked i bemeldte Kjøbstad. Aalborg Stiftamthuus, den 8de Juni 1838. Som Constitueret. Lange.
Viborger Samler, 1838-06-12
Fra Pressen er udkommen: L. Børresen, om en fri Communalbestyrelse paa Landet, faaes for 12 s. hos Boghandler Kabell.
Viborger Samler, 1838-06-12
Kjøbenhavnsk Brændeviin, af god Qvalitet og til forskjellige Priser, sælges af G. Boye.
Viborger Samler, 1838-06-12
Fede norske Sild, faaes atter stykkeviis hos G. Boye.
Viborger Samler, 1838-06-12
Laurvigsk Stangjern og Lübsk Staal faaes hos G. Boye.
Viborger Samler, 1838-06-12
Hvor Græsning for indeværende Sommer, kan erholdes til Køer, anviser. J. Salmonsen.
Viborger Samler, 1838-06-12
Endeel brugte Væverstole kunne underhaanden erholdes tilkjøbs, naar man derom snarest mueligt henvender sig til J. Salmonsen.
Viborger Samler, 1838-06-12
Græsning til tvende Hester kan faaes for en Tid hos P. Krogsdahl.
Viborger Samler, 1838-06-12
Formedelst anden Bestemmelse agter jeg underhaanden at sælge min iboende Gaard i Store Torup, Uldbjerg Sogn, Rinds Herred, Viborg Amt, staaer for Hartkorn 8 Tdr. 7 Skp. Store Torup i Uldbjerg Sogn, den 8de Juni 1838. Ane Pedersdatter. Mathias Randerup, Laugværge.
Viborger Samler, 1838-06-12
Proclama. Creditorerne i Dødsboet efter her i Byen afdøde Væver Søren Andersen, indkaldes herved med 12 Ugers Varsel til at anmelde og bevise deres havende Krav for undertegnede Skifteforvalter. Ligeledes indkaldes den Afdødes Søn, Snedkersvend Anders Sørensen, hvis Opholdsted ikke vides, til at møde, for at varetage sit Tarv under Boet. Viborg, den 8de Juni 1838. E. Selmer, const.
Viborger Samler, 1838-06-15
66 Aargang. No. 77. alene privilegerede Kongelig allernaadigst Viborger Soller, Forsendes med Brevposten i Danmark og Hertugdømmene. Fredagen den 15 Juni 1838. Redigeret af E. Nerenst, trykt og forlagt af N. P. Dons.
Viborger Samler, 1838-06-15
Udenlandske Efterretninger. J Neapel er det Rygte almindeligt, at Enkedronningen har formælet sig med en ung Mand af et af de derværende Fyrstehuse. – For faa Uger siden fandt saavel i Neapel som i Rom Arresteringer Sted. De fleste Paagjældende ere unge Mænd af de meest anseete Familier og Medlemmer af la giovine Italia.
Viborger Samler, 1838-06-15
Ogsaa i Calabrien maa Politiet have opsporet noget, da pludselig flere høie Embedsmænd ere sendte derhen fra Neapel.
Viborger Samler, 1838-06-15
Der tales i Constantinopel om den ottomanniske Flaades nærforestaaende Afseiling. Den tæller 40 Stil; dens Bestemmelse er endnu ubekjendt; dog hedder det, at den skal ledsage Storherren paa hans længe besluttede Reise; derimod udbredes Krigsrygter af Andre. – J Smyrna er Pesten indslæbt af nogle Passagerer fra et græsk Skib uagtet Øvrighedens Forsigtigheds-Forholdsregler, Een af de Angrebne er død; dog er det hidtil lykkets at standse Sygdommens videre Udbredelse. Nogle Pilegrime, der havde været ombord paa samme Skib og havde tiltraadt deres Vandring over Magnesia, have foranlediget en Coureers Afsendelse til denne Stad, for at give den derværende Øvrighed Underretning om Pesttilfældet i Smyrna.
Viborger Samler, 1838-06-15
En engelsk Journal fortæller, at Hertugen af Wellington har tilbudt Marschal Soult at modtage ham og hans Følge i sit Logis, men at Marschallen har afslaaet Tilbudet, men derimod leiet et Hotel for 1400 £. Den russiske Gesandt har forgiæves budt 3000 £. for Hotel Burlington og nu leiet Lord Stuart de Rothesay's for 2500 £.¬
Viborger Samler, 1838-06-15
"Leipz. Allg. Zeit." fortæller: "Hs. Kgl. H. Kronprindsen af Preussen har laant en betydelig Sum paa den hypothekfrie Deel af Palladset Caffarelli.
Viborger Samler, 1838-06-15
Saasnart den pavelige Regjering fik Underretning om denne Contract, lod den Hertugen af Caffarelli forkynde Huusarrest og gjorde Alt for at formaae den preussiske Gesandt til at modtage denne Sums Tilbagebetaling; Gesandten følte sig naturligviis hverken tilbøielig eller bemyndiget til at modtage dette Tilbud." Hertil bemærker en Skrivelse fra Rom i Münch. pol. Zeit. Palazzo Caffarelli, der ligger paa et af Roms, i historisk Henseende, meest berømte Puncter, er omgivet af tæt tilstødende Bygninger, der tilhøre den pavelige Regjering og af denne ere indrettede til Opstilling og Opbevaring af Kunst gjenstande. Jngen Fremmed, der besøger Roms Kunstskatte i dets rige Museer, lader Museum Capitelinum ubesøgt. Jmidlertid har man allerede en Tidlang, ved den dagligt stigende Tilvært af Kunst gjenstandene, indseet Nødvendigheden af at forstørre Museerne, og Regjeringen havde allerede i denne Henseende for længere Tid siden ladet insinuere Hertug Caffarelli, ikke at sælge sit Palads, da den agtede ved Kjøbet af dette at udvide Pladsen for Kunstværkerne. Uagtet denne Jnsinuation har Hertugen pantsat en Deel af sit Palads til det preussiske Gesandtskab. Hertil kommer endnu den Omstændighed, der ikke maa oversees, at der nemlig i Rom existerer en Lov, ifølge hvilken Naboen til en solgt Bygning kan erklære Salget ugyldigt og tilegne sig Bygningen for Kjøbeprisen. Men her var den pavelige Regjering den nærmeste Nabo og havde altsaa som saadan Tilegnelsesretten. - Naturligviis maatte Hertugens Skridt høiligen mishage hans Regjering, og da ogsaa den positive Retsgrund talede for denne, saa har den ved Tilegnelsen af Palazzo Caffarelli kun gjort det Samme, som enhver anden Regjering i et lignende Tilfælde vilde have gjort.